Euroopa Liidu Teataja L 229 , 27/08/2002 Lk 0024 - 0032



Komisjoni otsus, 22. august 2002, millega sätestatakse aruandluse standardnõuded ühenduse kaasrahastatavate loomahaiguste likvideerimise ja tõrje programmide jaoks ning tunnistatakse kehtetuks otsus 2000/322/EÜ (teatavaks tehtud numbri K(2002) 3103 all) (EMPs kohaldatav tekst) (2002/677/EÜ) EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 26. juuni 1990. aasta otsust 90/424/EMÜ veterinaaria-alaste kulutuste kohta, [1] viimati muudetud otsusega 2001/572/EÜ, [2] eriti selle artikli 24 lõiget 11, ning arvestades järgmist: (1) Otsus 90/424/EMÜ näeb ette võimaluse ühenduse finantsosaluseks loomahaiguste likvideerimise ja tõrje programmides. Igal aastal peavad liikmesriigid esitama programmid, millele nad soovivad saada rahalist toetust. (2) Peab olema kehtestatud likvideerimise ja tõrje programmide rakendamisel tehtud edusammude hindamise süsteem. Hindamissüsteem peab sisaldama ka programmide rakendamisel saadud epidemioloogilise teabe edastamise süsteemi. On soovitav sellised teatamissüsteemid ühtlustada. (3) Esmane vastutus likvideerimis- ja tõrjeprogrammide rakendamise ja nende tõhususe eest ning kaasrahastatavate meetmete nõuetekohase finantsjuhtimise eest lasub programme rakendavatel liikmesriikidel. (4) Otsuse 90/424/EMÜ artikli 24 lõikes 2 ette nähtud likvideerimis- ja tõrjeprogrammide kriteeriumid on kehtestatud nõukogu otsusega 90/638/EMÜ. [3] (5) Otsuse 90/638/EMÜ I lisa punktis 13 sätestatakse, et liikmesriikide poolt komisjonile kaasrahastamiseks esitatud haigustõrjeprogrammid peavad vajaduse korral sisaldama vähemalt eeskirju talupidajatele loomade tapmise võimalikult kiireks hüvitamiseks. (6) On asjakohane sätestada, et selliste eeskirjade puudumisel makstakse hüvitist 90 päeva jooksul. (7) Käesoleva otsusega asendatakse komisjoni 13. aprilli 2000. aasta otsus 2000/322/EÜ, millega sätestatakse ühenduse kaasrahastamiseks heakskiidetud loomahaiguste likvideerimise ja seire programmide aruandluse standardnõuded, [4] ja mis tuleks alates käesoleva otsuse kohaldamise alguskuupäevast kehtetuks tunnistada. (8) Käesoleva otsusega ettenähtud meetmed on kooskõlas alalise toiduahela ja loomatervishoiu komitee arvamusega, ON VASTU VÕTNUD KÄESOLEVA OTSUSE: Artikkel 1 Käesolevas otsuses kasutatakse järgmisi mõisteid: a) programmi tehniline ja finantsiline eelhinnang – eelhinnang käimasoleva programmi kohta, mis tuleb komisjonile esitada enne 1. juunit, nagu on ette nähtud otsuse 90/424/EMÜ artikli 24 lõikes 7; b) vahearuanded – aruanded, mis tuleb komisjonile esitada kehtiva ajakava järgi; c) lõpparuanded – aruanded, mis esitatakse komisjonile programmi iga täisaasta kohta; d) abitaotlused – otsuse 90/424/EMÜ artikli 24 lõikes 8 osutatud abitaotlused. Artikkel 2 Liikmesriigid esitavad otsuse 90/424/EMÜ artikli 24 kohaselt vastuvõetud likvideerimise ja tõrje programmide kohta tehnilise ja finantsiline eelhinnangu, vahearuanded ja lõpparuanded vastavalt käesolevale otsusele. Artikkel 3 Kaasrahastamiseks heakskiidetud programmi tehniline ja finantsiline eelhinnang peab sisaldama vähemalt I lisas kindlaksmääratud teavet. Artikkel 4 1. Vahearuanded peavad vajadusel sisaldama vähemalt II, III ja IV lisas kindlaksmääratud teavet järgmiste haiguste kohta: veiste tuberkuloos, veiste brutselloos, lammaste ja kitsede brutselloos, veiste enzootiline leukoos, veiste infektsioosne rinotrahheiit/nakkav pustuloosne vulvovaginiit, paratuberkuloos, veiste nakkav pleuropneumoonia, siberi katk, Maedi Visna, kitsede viiruslik artriit ja entsefaliit, katarraalne palavik, Aujeszky haigus, sigade aafrika katk, sigade klassikaline katk, sigade vesikulaarhaigus, riketsioosne hüdroperikardiit, piroplasmoosid, anaplasmoosid, nakkuslik vereloomenekroos, lõhede infektsioosne aneemia, Salmonella pullorum, Salmonella gallinarum ja Mycoplasma gallisepticum. 2. Marutõve kohta peavad vahearuanded sisaldama kogu asjakohast teavet. Artikkel 5 1. Lõpparuannetesse lisatakse abitaotlused ning need peavad sisaldama vajaduse korral vähemalt II, III, IV, V, VI ja VII lisas kindlaks määratud teavet järgmiste haiguste kohta: veiste tuberkuloos, veiste brutselloos, lammaste ja kitsede brutselloos, veiste enzootiline leukoos, veiste infektsioosne rinotrahheiit/nakkav pustuloosne vulvovaginiit, paratuberkuloos, veiste nakkav pleuropneumoonia, siberi katk, Maedi Visna, kitsede viiruslik artriit ja entsefaliit, katarraalne palavik, Aujeszky haigus, sigade aafrika katk, sigade klassikaline katk, sigade vesikulaarhaigus, riketsioosne hüdroperikardiit, piroplasmoosid, anaplasmoosid, nakkuslik vereloomenekroos, lõhede infektsioosne aneemia, Salmonella pullorum, Salmonella gallinarum ja Mycoplasma gallisepticum. 2. Marutõve kohta peavad vahearuanded sisaldama kogu asjakohast teavet ja aruannetesse lisatakse kaasrahastamistaotlused. 3. Ilma et see piiraks komisjoni määruse (EÜ) nr 296/96 artikli 4 lõike 2 kohaldamist, peavad liikmesriigid VII lisa tabeli täitmisel näitama veerus "hüvitis" 90 päeva jooksul pärast loomade tapmist või pärast nõuetekohaselt täidetud taotluse esitamist määratud hüvitise suuruse. Artikkel 6 Otsus 2000/322/EÜ tunnistatakse kehtetuks alates 1. jaanuarist 2003. Artikkel 7 Käesolevat otsust kohaldatakse nende loomahaiguste likvideerimise ja tõrje programmide suhtes, mida rakendatakse alates 1. jaanuarist 2003. Artikkel 8 Käesolev otsus on adresseeritud liikmesriikidele. Brüssel, 22. august 2002 Komisjoni nimel komisjoni liige David Byrne [1] EÜT L 224, 18.9.1990, lk 19. [2] EÜT L 203, 28.7.2001, lk 16. [3] EÜT L 347, 12.12.1990, lk 54. [4] EÜT L 111, 9.5.2000, lk 19. -------------------------------------------------- I LISA +++++ TIFF +++++ -------------------------------------------------- II LISA +++++ TIFF +++++ -------------------------------------------------- III LISA +++++ TIFF +++++ -------------------------------------------------- IV LISA +++++ TIFF +++++ -------------------------------------------------- V LISA +++++ TIFF +++++ -------------------------------------------------- VI LISA +++++ TIFF +++++ -------------------------------------------------- VII LISA +++++ TIFF +++++ --------------------------------------------------